નળાસર (તા. વડગામ)

નળાસર ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા બનાસકાંઠા જિલ્લામાં આવેલા કુલ ૧૪ (ચૌદ) તાલુકાઓ પૈકીના એક એવા વડગામ તાલુકામાં આવેલું એક ગામ છે. નળાસર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. એશિયાની પ્રખ્યાત બનાસ ડેરીના સ્થાપક સ્વ.ગલબાભાઈ નાનજીભાઈનો જન્મ આ નાનકડા ગામમાં થયો હતો. જાણીતાં વ્યક્તિઓ ગલબાભાઈ નાનજીભાઈ પટેલ - બનાસ ડેરીના આદ્ય સ્થાપક.